Deroga mill-privattiva ttejjeb l-aċċess globali għall-vaċċini abbordabbli kontra l-COVID-19 Liċenzjar volontarju, trasferiment ta' għarfien espert u teknoloġija biex tiżdied il-produzzjoni globali fuq medda twila ta' żmien Appell biex l-Istati Uniti u r-Renju Unit jabolixxu l-projbizzjoni fuq l-esportazzjoni tal-vaċċini u l-materja prima Aktar appoġġ għall-COVAX, il-mekkaniżmu ta' distribuzzjoni globali tal-vaċċini Tneħħija temporanja tal-protezzjonijiet tal-privattivi tħaffef id-distribuzzjoni globali tal-vaċċini, jgħid il-PE © Kim Ludbrook/POOL/AFP Biex titħaffef id-distribuzzjoni globali tal-vaċċini, il-MPE jeħtieġu t-tneħħija temporanja tal-protezzjoni tad-drittijiet tal-proprjetà intellettwali għall-vaċċini kontra l-COVID-19. F'riżoluzzjoni adottata b'355 vot favur, 263 kontra u 71 astensjoni, il-Parlament jipproponi li jibdew negozjati għal deroga temporanja mill-Ftehim TRIPS tad-WTO dwar il-privattivi biex jitjieb l-aċċess globali għall-prodotti mediċi abbordabbli relatati mal-COVID-19 u biex jiġu indirizzati r-restrizzjonijiet tal-produzzjoni globali u n-nuqqas ta' provvista. Il-liċenzjar volontarju (meta l-iżviluppatur tal-vaċċin jiddeċiedi lil min u taħt liema kundizzjonijiet il-privattiva tista' tiġi liċenzjata biex tippermetti l-manifattura), l-għarfien espert u t-trasferiment tat-teknoloġija lejn pajjiżi b'industriji li jipproduċu l-vaċċini huma l-aktar mod importanti biex tiżdied u titħaffef il-produzzjoni globali fit-tul, qalu l-MPE. Biex jiġu indirizzati l-ostakli għall-produzzjoni, il-MPE jappellaw lill-UE "biex telimina malajr l-ostakli għall-esportazzjoni u biex tissostitwixxi l-mekkaniżmu ta' awtorizzazzjoni tal-esportazzjoni tagħha stess b'rekwiżiti ta' trasparenza fl-esportazzjoni". L-Istati Uniti u r-Renju Unit, min-naħa tagħhom, għandhom "jabolixxu minnufih il-projbizzjoni tagħhom fuq l-esportazzjoni tal-vaċċini u l-materja prima", jgħidu wkoll l-MPE. 11-il biljun doża huma meħtieġa biex jiġu immunizzati 70 fil-mija tal-popolazzjoni tad-dinja u ġiet prodotta biss frazzjoni ta' dak l-ammont, tgħid ir-riżoluzzjoni. Il-produzzjoni tal-vaċċini fl-Afrika Peress li l-maġġoranza vasta tal-1.6 biljun doża ta' tilqim amministrati s'issa marru għall-pajjiżi industrijalizzati li jipproduċu l-vaċċini u 0.3 fil-mija biss marru għall-ifqar 29 pajjiż, l-UE għandha tappoġġa l-produzzjoni fl-Afrika, jenfasizza l-Parlament. Mezz importanti ieħor biex jiġu pprovduti vaċċini lil ekonomiji bi dħul baxx huwa l-mekkaniżmu ta' distribuzzjoni tat-tilqim globali COVAX li għalih il-Parlament iħeġġeġ il-kontribuzzjonijiet. Trasparenza għall-vaċċini tal-ġenerazzjoni li jmiss Fl-aħħar nett, il-MPE jitolbu l-iżvelar sħiħ tal-ftehimiet futuri ta' xiri bil-quddiem, b'mod partikolari għall-vaċċini tal-ġenerazzjoni li jmiss, u li dawk il-kuntratti jinkludu rekwiżiti ta' trasparenza għall-fornituri. Kwalunkwe deċiżjoni dwar deroga mid-drittijiet tal-proprjetà intellettwali kellha tittieħed mill-Kunsill TRIPS tad-WTO , f'sessjoni fis-8–9 ta' Ġunju bil-Kummissjoni tippreżenta l-proposta Ewropea li ma inkludietx deroga. F' dibattitu ta' qabel l-adozzjoni tar-riżoluzzjoni, diversi gruppi politiċi argumentaw favur it-tneħħija tal-protezzjonijiet tad-drittijiet tal-proprjetà intellettwali fuq vaċċini relatati mal-COVID-19. Kuntatti: Informazzjoni ta' kuntatt: Numru tat-telefown: (+32) 2 28 42373 (BXL) Numru tat-telefown: (+33) 3 881 73839 (STR) Numru tal-mobile: (+32) 470 88 08 77 Għal aktar informazzjoni Tappi fil-proċedura Kumitat għall-Kummerċ Internazzjonali Kumitat għall-Ambjent, is-Saħħa Pubblika u s-Sikurezza ta' l-Ikel Stqarrija għall-istampa: Il-MPE maqsumin dwar deroga għall-privattivi tal-vaċċini kontra l-COVID-19 (19.05.2021) Briefing tas-Servizz ta' Riċerka tal-PE: Eżenzjoni tat-TRIPS tal-Organizzazzjoni Dinjija tal-Kummerċ biex jiġi indirizzat il-coronavirus (Ġunju 2021) Ritratti, vidjo u materjal awdjo bla ħlas — Strateġija tal-UE dwar il-vaċċini Aqsam din il-paġna ma' ħaddieħor: Irreġistra biex tirċievi l-aġġornamenti b'mail Verżjoni PDF